Diari Oficial de la Generalitat Valenciana


Sumari del DOGV 1625, del 19-09-1991 (1991/822648)

RESOLUCIÓ de 10 de juliol de 1991, de la Direcció General d'Industria i Energia, per la qual s'autoritza l'establiment d'una línia aèria en mitja tensió 20 kV des de la línia a la zona industrial fins el CT de la partida Belenguera (Alginet), sol-licitada per Suministros Especiales Alginetenses, Sodedad Cooperativa Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1625

Data del DOGV
:   19-09-1991

Secció del DOGV
:   ALTRES DISPOSICIONS

Número del document
:   1991/822648


Data del document
:   10-07-1991

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIO de 10 de juliol de 1991, de la Direcció General d'Indústria i Energia per la qual s'autoritza l'establiment d'una línia a la zona industrial fins el CT de la partida Belenguera (Alginet), sol.licitada per Suministros Especiales Alginetenses, Sociedad Cooperativa Valenciana.  
Vist l?expedient incoat pel Servei Territorial d'Indústria i Energia de València, a instància del Sr. Agustín García Barberà, en representació de Suministros Especiales Alginetenses, Sociedad Cooperativa Valenciana, en el qual sol·licita l'autorització per a l?establiment d'una línia aèria en mitja tensió 20 kV des de la línia a la zona industrial fins el CT de la partida Belenguera (Alginet).  
Atés que durant el període d'informació pública es va presentar un escrit d?oposició d'Hidroeléctrica Española, SA, en què s'al·legava en síntesi:  
- Que el vincle jurídic és un contracte de subministrament d?energia elèctrica de data 1 d?agost de 1941, en el qual es limita la potència màxima contractada a 150 KVA, posteriorment es va modificar aquest contracte, amb data 16 de desembre de 1956, elevant la potència disponible a 310 kVA.  
- Que per la seua capacitat tècnica es disposa de mitjans precisos per a atendre la demanda d?energia de la localitat d'Alginet i respectar el contracte existent amb la Cooperativa.  
Atés que d'aquest es fa trasllat a l?Empresa Suministros Especiales Alginetenses, Sociedad Cooperativa Valenciana, contestant mitjançant escrit, de data 19 d?abril de 1991, en què manifesta en síntesi:  
- La qüestió que es planteja és la sol·licitud d?autorització administrativa per a efectuar la instal·lació d'una línia aèria de mitja tensió de 1.107 metres, per tal de prestar un millor servei públic.  
Vist l?informe emès per l?òrgan instructor de l?expedient, el Reglament de verificacions elèctriques i regularitat en el subministrament d?energia, el Decret 2617/66 sobre autoritzacions elèctriques i altres disposicions aplicables.  
Atesa la declaració de servei públic del subministrament d'energia elèctrica, continguda en el Reial Decret de 12 d'abril de 1924, reiterada en el reglament de verificacions elèctriques i regularitat en el subministrament d?energia, aprovat per Decret de 12 de març de 1954 i confirmada per Llei 49/1984, de 26 de desembre.  
Vist que l'article 87 del reglament de verificacions imposa a les entitats distribuïdores que tinguen establertes xarxes en alta o baixa tensió, l?obligació d?efectuar les ampliacions necessàries per a atendre les exigències del mercat elèctric en les zones que estiguen servides per aquestes entitats.  
Vist que l'actual instal·lació tindrà com a finalitat millorar la qualitat i la seguretat del subministrament d'energia elèctrica als socis de la cooperativa, per creixement vegetatiu.  
Aquesta Direcció General acorda autoritzar la instal·lació d'una línia aèria en mitja tensió 20 kV des de la línia a la zona industrial fins el CT de la partida Belenguera, situada en el terme municipal d'Alginet, a Suministros Especiales Alginetenses, Sociedad Cooperativa Valenciana.  
València, 10 de juliol de 1991. - El Director General d?Indústria i Energia: Luis Doménech Bernabéu.